Ifiqu numru rekord ta' 165 pazjent; 100 każ ġdid fl-aħħar 24 siegħa B'kollox ilbieraħ saru wkoll numru rekord ta' 3,698 test
Fl-aħħar 24 siegħa numru rekord ta' 165 pazjent bil-Covid-19 ġew iddikjarati mfejqa, filwaqt li nstabu 100 każ ġdid. Dan ifisser li l-għadd tal-każi attivi naqas għat-tieni ġurnata konsekuttiva biex issa jammontaw għal 1,825. B'kollox ilbieraħ saru wkoll numru rekord ta' 3,698 test. Mill-każi mħabbra lbieraħ, 20 kienu qraba ta' pazjenti bil-Covid-19, 25 kienu kollegi u 10 persuni kellhom kuntatt dirett ma' persuni pożittivi għall-virus. Dalgħodu tħabbret ukoll it-62 mewta kawża tal-virus.